Sata-Häme Soi ja Tanssii! Festivaalin tanssiohjelma on yhdistelmä liikunnallista verryttelyä, rentoa tai tavoitteellista tanssinopiskelua ja monenlaisen musiikin mukaan tanssimista. Toki jalkoja voi välillä lepuuttaa konserteissa. Kokoa tanssikursseista ja muusta festivaalin ohjelmasta paketti, jossa on juuri sinulle juuri sopiva määrä musiikkia, tanssia, liikuntaa ja festivaalielämää!

**Hinnat**

* **Tanssipassi** 155,- sisältää ke - su maksulliset ja maksuttomat tanssitunnit, torstaina, perjantaina ja lauantaina opastetut aamukävelyt smoothieineen, pilatestunnit sekä iltatanssit Puistossa.
* **Päivälippu** maksaa keskiviikkona 30,- ja muina päivinä 40,-. Päivälippu sisältää maksulliset tanssitunnit, ja lisäksi torstaina, perjantaina ja lauantaina opastetut aamukävelyt luomusmoothieineen, pilatekset ja alennuksen iltatansseihin.
* **Yksittäiset** tunnit maksavat 10,-/tunnin setti, 15,-/puolentoista tunnin setti ja 20,-/kahden tunnin setti. Aamukävelyt ja pilatekset ovat tunnin settejä, tanssiopetuksia on kaikenmittaisia, ohjelman mukaan.
* **Liput** ovat ennakkoon myynnissä verkkokaupassa ja paikan päällä niin kauan kuin saliin mahtuu, puoli tuntia ennen opetuksen alkamista.

**Tasoryhmä** Maksulliset tanssitunnit alkavat perusaskeleen kertauksesta ja etenevät siitä rivakasti.

**Yksin vai parin kanssa?** Voit osallistua yksin, parin kanssa tai porukalla.Maksullisillatanssitunneilla suositellaan parinvaihtoa opettajan ohjeistuksen mukaisesti. Kaiken kansan tunneilla tanssittaneen iso osa ajasta yksin; lisäksi on Tanssiksi-tuokioita, jotka perustuvat yksintanssiin.

**Tanssilajit** on ilmoitettu ohjelmassa sen mukaan, miten opettajan kanssa on sovittu. Kaiken kansan tunneille tähtitanssiopettajat valitsevat tilanteeseen sopivan lajin.

**Ilmoittautuminen ja infopiste** sijaitsevat lipunmyynnin yhteydessä Omalla tuvalla tanssisalin aulassa.

**Pukuhuoneet** ovat tanssisalin takaosassa, näyttämön takana. Kulku näyttämön läpi. Pukuhuoneet eivät ole vartioituja eivätkä lukossa.

**WC** on tanssisalin takaosassa, näyttämön takana, pukuhuoneiden vieressä. Kulku näyttämön läpi. Myös Oman tuvan aulassa on wc:t.

**Säilytyspaikka** kasseille, kengille ym. on näyttämöllä. Kaikki tavarat on vietävä pois päivän päätteeksi, sillä illalla näyttämö on artistien esiintymispaikka.

**Juomavesikannuja** on salissa.

**Patjat** pilatesta varten on järjestäjän puolesta; oman patjan kanssa saa toki tulla.

**Ruoka- ja kahvipaikkoja** on festivaalipuistossa ja ympäri Ikaalista.

**Majoitusta** voi kysellä esim. Ikaalisten Kylpyläkaupunki Oy:ltä (mökkimajoitus, leirintäalue, tilapäinen leirintäalue) ja Ikaalisten kylpylästä ja etsiskellä netistä (esim. Predikaatti.fi tai Airbnb).

**Lisätietoja** tanssikurssiemäntä Hannalta puh. 050 367 1272 ja tanssikurssi-isäntä Esalta 050 573 3056. Ota yhteyttä, kun Sata-Häme Soi ja Tanssii –aiheista kysyttävää tulee!